Μένω 2η φορά στο HostMaster Urban Bliss και η εμπειρία είναι κάθε φορά εξαιρετική. Έχω διαμείνει και στα δύο διαμερίσματα του κτιρίου και είναι και τα δύο σύγχρονα και πλήρως εξοπλισμένα. Ειδικά η εμπειρία στο διαμέρισμα με το RoofGarden είναι εξαιρετική αν ο καιρός το επιτρέπει. Πρόκειται προφανώς για παλαιότερα γραφεία που έχουν μετατραπεί σε διαμέρισμα αλλά δεν θα το καταλάβετε ποτέ καθώς μπαίνετε σε ένα πραγματικό σπίτι με εξαιρετική διακόσμηση. Η κουζίνα είναι όχι απλώς πλήρως εξοπλισμένη αλλά έχει τα πάντα για τη διαμονή σας, πιθανότατα περισσότερα και από το ίδιο σας το σπίτι . Το ίδιο και η τουαλέτα. Το κρεβάτι είναι κορυφαίο, ενώ το σαλόνι (κοινό με την κουζίνα) όμορφα και απλά διακοσμημένο. Στα συν η μεγάλη TV και το ηχείο, μόνο μειονέκτημα το μικρό ντους που όμως έχει πάντα ζεστό νερό και πίεση. Πολύ βολικά τα μπαλκόνια και ολόκληρο το Rooftop. Έχει κοινόχρηστο (2 διαμερισμάτων) πλυντήριο στον Α όροφο και πλήρη εξοπλισμό καθαριότητας. Είναι πλήρες σπίτι που θα ευχαριστηθείς είτε πας για 1-2 βράδυα είτε για περισσότερο. Βέβαια, μένεις πάνω στην Πλατεία στο Γκάζι, που έχει πάντα κίνηση. Παρασκευή και Σάββατο βράδυ μέχρι πολύ αργά από τους θαμώνες της περιοχής αλλά με κλειστά τζάμια δεν είναι μεγάλη η ενόχληση από τη μουσική - ίσως περισσότερο από τα συχνά δρομολόγια του τρένου που περνά λίγα μέτρα μακρυά. Αλλά αν θες να διασκεδάσεις έχεις δίπλα άπειρες επιλογές για φαγητό, ποτό ακόμη και clubbing, όλα στα 2-5 λεπτά με τα πόδια! Νομίζω είναι καταπληκτικό για νεανικές παρέες, ζευγάρια και solo travelers. Σίγουρα ξεχνάω κάποια από τα θετικά - αρνητικά δεν βρήκα...